da da nl da da da da da da is da da da da en da de da en da en en it en da da sv da da en da da da da da it fr da da en sv da en de da da da da da da da da da it da da da da da da de da de it da da en da en en de da pl id de sk da da da da da da da da da da da da da da da da da da da da da da zh en fa da da da en fr da ms nb nb nl eu ta ro nl da da da da
Fire danske medaljer ved NM - GymDanmark
Hvad søger du efter? Søg
Kurser til børn og familie
DM Ugen 2022 – Én by, 29 idrætter og 100 medaljesæt
Junior NM i TeamGym samler op mod 350 gymnaster fra Sverige, Norge, Island, Finland og Danmark. Gymnasterne er mellem 13 og 17 år og repræsenterer ud over deres lande, deres klubhold.
Se billeder fra NM i TeamGym her
Se alle resultater fra NM i TeamGym her
Kommentatorparret Jimmi Bøjgaard og Ole Rasmussen sørgede som vanligt – tør man næsten skrive – for god stemning i hallen. Makkerparret er efterhånden blevet en god tradition ved internationale TeamGym konkurrencer i Danmark, og de skuffede heller ikke denne gang.
-Jeg er super stolt over at se så mange talenter samlet i Danmark ved dette NM. Det er tydeligt for enhver der har været til stede i dag, at Norden er fyldt med dygtige gymnaster, ambitiøse trænere og en gymnastikkultur der oser af glæde og talent. I Udvalget for TeamGym gør vi os umage for at levere en gymnastikoplevelse som giver minder for livet, og i den forbindelse vil jeg gerne takke alle de frivillige og samarbejdspartnere der gør det muligt at leve op til de mange forventninger til et stævne som dette. Jeg glæder mig allerede til næste gang’ smiler en glad og tilfreds formand for Udvalget for TeamGym, Frank Jakobsen.
Som vanligt var der spænding til det sidste, da drengenes konkurrence skulle afgøres, og det blev gymnasterne fra TGA der løb med guldet foran Brommagymnasterne fra Sverige. Ringsted drengene sikrede sig flotte bronze-medaljer.
1 TG Aarhus DEN – 53.633
2 Brommagymnasterne SWE – 51.400
3 Ringsted IF DEN – 47.700
Marc Kristensen, som er del af det trænerteam der står bag TGA drengene siger; ‘det har været en lang rejse der kulminerer i dag. Flere af drengene har været med siden de var 8 år. Vi vinder i dag alle tre discipliner som også var målsætningen, jeg er derfor super stolt og tilfreds. Det næste store mål for de yngste af drengene er nu at vinde junior-DM og deltage ved NM igen om år, og for de ældste drenge gælder det om at komme på TGA-senior herrer og selvfølgelig blive danmarksmestre’.
De lokale junior piger fra Bolbro lagde sig fra starten af konkurrencen i spidsen med en særdeles veludført gulvøvelse. Til stor begejstring for publikum lykkedes det pigerne at vinde sølv, kun overgået af de stærke islændinge.
1. Stjarnan ISL – 54.350 point
2. Bolbro Gymnasterne DEN – 52.508 point
3. Brommagymnasterne SWE – 52.466 point
Det var blandt andet dagens højeste karakter på gulvet, og næst-højeste på banen der sikrede Bolbro Gymnasterne en nordisk sølvmedalje. Det er en tilfreds træner Julie Bjørnskov Knudsen der tilskriver den flotte præstation nogle kloge trænerbeslutninger og siger; ‘pigerne er tæt på at køre en fuldstændig fejlfri konkurrence. De leverer det de skal, og med kun et enkelt kiks i trampolinen, præsterer de helt i top. På trænerteamets vegne er jeg meget tilfreds med pigernes indsats. Det næste store mål for Bolbro Gymnasterne er at give den fuld gas ved forbundsmesterskabet i slutningen af maj, som også er kvalifikation til Winners Final.
1. Motus-Salto SWE – 53.250 point
2. Flemming DEN – 48.250 point
3. Oslo NOR – 46.266 point
I MIX-holdenes konkurrence var der ikke den helt store spænding, idet gymnasterne fra Sverige tog førstepladsen i overlegen stil. Med hele 5 point ned til sølvvinderne fra Danmark, Flemming Efterskole var der ingen tvivl om hvem der løb med guldet. Danskerne fra Flemming Efterskole leverede dog god og underholdende gymnastik, og leverede konkurrencens bedste banespring.
Se alle resultaterne her
Se videoklip på GymDanmarks Instagram og Snapchat #gymdanmark #gymelite
Se billeder på GymDanmark TeamGyms Facebookside
Idéerne står i kø til det store show 29. september 2022
Danmark er Europamestre i TeamGym 2022 17. september 2022
Danmark rydder bordet ved junior EM i TeamGym 16. september 2022
Sådan følger du EM i TeamGym og VM i Rytmisk Sports Gymnastik 13. september 2022
Vær med til at hylde din træner på Trænerens dag 9. september 2022
Gå på opdagelse i vores uddannelser og kurser
Nyheder om hvad der rører sig i gymnastikkens verden og informationer om kurser, uddannelse og billetsalg til vores events kommer til din indbakke ugenligt.
Når du tilmelder dig, giver du dit samtykke til at GymDanmark må sende ugentlige nyhedsbreve (GymNyt).
Du kan til enhver tid tid afmelde dig igen. Du afmelder ved at klikke afmeld nederst i nyhedsbrevet.
Tilmeld dig GymNYT –
Vi holder dig opdateret ugentligt
+ 45 4326 2601
Reg. & Kontonr.: 4180 3119119022